CELEX: 32021R0447
Language: sl
Date: 2021-03-12 00:00:00
Title: Izvedbena uredba Komisije (EU) 2021/447 z dne 12. marca 2021 o določitvi revidiranih referenčnih vrednosti za brezplačno dodelitev pravic do emisije za obdobje 2021–2025 v skladu s členom 10a(2) Direktive 2003/87/ES Evropskega parlamenta in Sveta (Besedilo velja za EGP)

15.3.2021   
               
               
                  SL
               
               
                  Uradni list Evropske unije
               
               
                  L 87/29
               
            
         IZVEDBENA UREDBA KOMISIJE (EU) 2021/447
         z dne 12. marca 2021
         o določitvi revidiranih referenčnih vrednosti za brezplačno dodelitev pravic do emisije za obdobje 2021–2025 v skladu s členom 10a(2) Direktive 2003/87/ES Evropskega parlamenta in Sveta
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Uniji in o spremembi Direktive Sveta 96/61/ES (1) ter zlasti tretjega pododstavka člena 10a(2) Direktive,
         ob upoštevanju naslednjega:
         
                     (1)
                  
                  
                     S Sklepom Komisije 2011/278/EU (2) je bilo določenih 54 referenčnih vrednosti, ki so bile podlaga za brezplačno dodelitev (v nadaljnjem besedilu: referenčne vrednosti), in višine navedenih referenčnih vrednosti za obdobje 2013–2020. Delegirana uredba Komisije (EU) 2019/331 (3) je s 1. januarjem 2021 razveljavila in nadomestila Sklep 2011/278/EU ter določila enaka izhodišča za določitev letnih stopenj zmanjšanja za vsako posodobitev referenčnih vrednosti za obdobje 2021–2030.
                  
               
                     (2)
                  
                  
                     Kolikor je bilo mogoče, je bilo 54 referenčnih vrednosti iz Sklepa 2011/278/EU določenih na podlagi podatkov o učinkovitosti posameznih naprav glede toplogrednih plinov, ki so jih zagotovila zadevna evropska sektorska združenja v skladu s pravili, ki jih je Komisija opredelila s smernicami in tako imenovanimi „sektorskimi pravilniki“. Glede na prostovoljno naravo zbiranja podatkov nabor podatkov ni zajemal vseh zadevnih naprav. 14 referenčnih vrednosti za proizvode je temeljilo na podatkih iz naprav, ki proizvajajo en sam proizvod, saj pripisovanje emisij posameznim proizvodom v zadevnih napravah, ki proizvajajo več proizvodov, v danem časovnem okviru ni štelo za izvedljivo. Zaradi pomanjkanja podatkov iz posameznih naprav je pet referenčnih vrednosti za proizvode ter referenčne vrednosti za toploto in gorivo temeljilo na informacijah iz referenčnih dokumentov o najboljših razpoložljivih tehnikah (BREF) ali druge literature. Štiri referenčne vrednosti za proizvode so temeljile na referenčnih vrednostih za druge proizvode, da bi se proizvajalcem enakih ali podobnih proizvodov zagotovili enaki konkurenčni pogoji.
                  
               
                     (3)
                  
                  
                     Revidirane referenčne vrednosti se določijo na podlagi preverjenih informacij o učinkovitosti naprav glede toplogrednih plinov, sporočenih v skladu s členom 11 Direktive 2003/87/ES za leti 2016 in 2017. Za vsako referenčno vrednost je treba izračunati povprečni učinek 10 % najbolj učinkovitih naprav v letih 2016 in 2017. Na podlagi primerjave navedenih vrednosti z referenčnimi vrednostmi iz Sklepa 2011/278/EU, ki so temeljile na podatkih o učinku za leti 2007 in 2008, je treba letne stopnje zmanjšanja določiti za vsako referenčno vrednost za devetletno obdobje od 2007/2008 do 2016/2017. Te letne stopnje zmanjšanja se nato z ekstrapolacijo uporabijo za izračun ustreznih zmanjšanj referenčnih vrednosti za 15-letno obdobje od 2007/2008 do 2022/2023. V skladu s členom 10a(2) Direktive 2003/87/ES uporabljeno znižanje v 15-letnem obdobju ne sme biti nižje od 3 % in ne višje od 24 %. Posebne določbe se uporabljajo za posodobitev referenčnih vrednosti za aromate, vodik, sintezni plin in vročo litino.
                  
               
                     (4)
                  
                  
                     Države članice so seznam naprav, ki vsebuje informacije, pomembne za brezplačno dodelitev pravic do emisije, Komisiji predložile do 30. septembra 2019 v skladu s členom 11(1) Direktive 2003/87/ES. Za zagotovitev, da referenčne vrednosti temeljijo na točnih podatkih, je Komisija izvedla poglobljene preglede popolnosti in doslednosti podatkov, pomembnih za brezplačno dodelitev pravic do emisije, tudi z uporabo avtomatiziranih orodij. Komisija je zadevne pristojne organe po potrebi zaprosila za pojasnila in popravke. Na podlagi tega postopka je Komisija pridobila točen, dosleden in primerljiv niz podatkov o učinkovitosti vseh nepremičnih naprav, ki jih zajema Direktiva 2003/87/ES, glede toplogrednih plinov. Navedeni visokokakovostni nabor podatkov je bil podlaga za določitev revidiranih referenčnih vrednosti za obdobje od leta 2021 do leta 2025 za vsako od 54 referenčnih vrednosti. Podatki iz vseh podnaprav, ki spadajo v opredelitev specifične referenčne vrednosti iz Priloge I k Delegirani uredbi (EU) 2019/331, so bili uporabljeni za določitev povprečnega učinka 10 % najbolj učinkovitih naprav v letih 2016 in 2017, kot je določeno v členu 10a(2) Direktive 2003/87/ES in uvodni izjavi 11 Direktive (EU) 2018/410 Evropskega parlamenta in Sveta (4).
                  
               
                     (5)
                  
                  
                     Člen 27 Direktive 2003/87/ES določa, da lahko države članice pod določenimi pogoji iz EU ETS izključijo naprave, katerih emisije v poročilu so manjše od 25 000 ton ekvivalenta ogljikovega dioksida in imajo med izvajanjem dejavnosti izgorevanja nazivno vhodno toplotno moč pod 35 MW brez emisij iz biomase. Člen 27a Direktive 2003/87/ES določa, da lahko države članice iz EU ETS izključijo tudi naprave, katerih emisije v poročilu so manjše od 2 500 ton ekvivalenta ogljikovega dioksida brez upoštevanja emisij iz biomase. Več držav članic se je na podlagi navedenih določb odločilo izključiti naprave iz EU ETS za obdobje 2021–2025. Te naprave se ne bi smele upoštevati pri določanju revidiranih referenčnih vrednosti.
                  
               
                     (6)
                  
                  
                     Delegirana uredba (EU) 2019/331 vključuje pravila za določanje emisij na ravni podnaprave, da se zagotovi dosledna obdelava emisij, povezanih z dovajanjem, odvajanjem in notranjo proizvodnjo izmerljive toplote, odpadnih plinov, ki vsebujejo ogljik, in prenesenega CO2. V ta namen so bili zadevni faktorji emisije določeni z uporabo referenčnih vrednosti za toploto in gorivo, ki so bile nato posodobljene z uporabo določenih letnih stopenj zmanjšanja. Za dovedeno toploto z neznanimi ali nejasno opredeljenimi faktorji emisije in za odvedeno toploto je bila uporabljena vrednost 53,3 t ekvivalenta CO2/TJ. Ta vrednost je bila pridobljena z uporabo letne stopnje zmanjšanja v višini 1,6 % za referenčno vrednost za toploto za devetletno obdobje od 2007/2008 do 2016/2017. Za odvedene odpadne pline je bila od dejanskega faktorja emisije odpadnega plina odšteta vrednost 37,4 t ekvivalenta CO2/TJ. Navedena vrednost ustreza faktorju emisije zemeljskega plina (56,1 t ekvivalenta CO2/TJ), pomnoženemu s faktorjem 0,667, s katerim se upošteva razlika v učinkovitosti med uporabo odpadnega plina in uporabo zemeljskega plina kot referenčnega goriva. Za dovedene odpadne pline je bila uporabljena vrednost 48,0 t ekvivalenta CO2/TJ. Ta vrednost je bila pridobljena z uporabo letne stopnje zmanjšanja v višini 1,6 % za referenčno vrednost za gorivo za devetletno obdobje od 2007/2008 do 2016/2017.
                  
               
                     (7)
                  
                  
                     V primeru podnaprav, ki dovajajo vmesne proizvode, katerih proizvodnja je zajeta v mejah sistema zadevne referenčne vrednosti za proizvode in za katere na podlagi predloženih podatkov ni bilo mogoče določiti emisij toplogrednih plinov, povezanih s proizvodnjo navedenih vmesnih proizvodov, se pri določanju revidiranih referenčnih vrednosti ne bi smelo upoštevati učinkovitosti zadevnih podnaprav glede toplogrednih plinov. To zadeva posodobitve referenčnih vrednosti za proizvode rafinerij, vročo litino, sintrano dolomitno apno, amoniak, vodik in natrijev karbonat. V primeru podnaprav, ki odvajajo vmesne proizvode, in kadar na podlagi predloženih podatkov ni bilo mogoče določiti emisij toplogrednih plinov, povezanih z nadaljnjimi postopki, se pri določanju revidiranih referenčnih vrednosti ne bi smelo upoštevati učinkovitosti zadevnih podnaprav glede toplogrednih plinov. To zadeva posodobitev referenčne vrednosti za proizvode rafinerij in vročo litino.
                  
               
                     (8)
                  
                  
                     Metodologija za pripisovanje emisij različnim podnapravam, ki je določena v Delegirani uredbi (EU) 2019/331, lahko privede do negativnih učinkovitosti glede toplogrednih plinov v primerih, ko se toplota, proizvedena z uporabo goriva z nizkim faktorjem emisije, odvaja v druge podnaprave ali naprave. V takih primerih bi morala biti učinkovitost zadevne podnaprave glede toplogrednih plinov za namene določitve revidiranih referenčnih vrednosti enaka nič.
                  
               
                     (9)
                  
                  
                     Ukrepi iz te uredbe so v skladu z mnenjem Odbora za podnebne spremembe –
                  
               SPREJELA NASLEDNJO UREDBO:
         
            Člen 1
            Revidirane referenčne vrednosti iz Priloge se uporabljajo za usklajeno brezplačno dodelitev pravic do emisije za obdobje od leta 2021 do leta 2025.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 12. marca 2021
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 275, 25.10.2003, str. 32.
         
            (2)  Sklep Komisije 2011/278/EU z dne 27. aprila 2011 o določitvi prehodnih pravil za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES Evropskega parlamenta in Sveta (UL L 130, 17.5.2011, str. 1).
         
            (3)  Delegirana uredba Komisije (EU) 2019/331 z dne 19. decembra 2018 o določitvi prehodnih pravil za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES Evropskega parlamenta in Sveta (UL L 59, 27.2.2019, str. 8).
         
            (4)  Direktiva (EU) 2018/410 Evropskega parlamenta in Sveta z dne 14. marca 2018 o spremembi Direktive 2003/87/ES za krepitev stroškovno učinkovitega zmanjšanja emisij in nizkoogljičnih naložb ter Sklepa (EU) 2015/1814 (UL L 76, 19.3.2018, str. 3).
      
      
         
            PRILOGA
            Referenčne vrednosti
            V tej prilogi se uporabljajo opredelitve zajetih proizvodov ter zajetih procesov in emisij (meje sistema) iz Priloge I k Delegirani uredbi (EU) 2019/331.
            1.   Referenčne vrednosti za proizvode brez upoštevanja možnosti izmenljivosti goriva in električne energije
            
            
                        Referenčna vrednost za proizvod
                     
                     
                        Povprečna vrednost 10 % najbolj učinkovitih naprav v letih 2016 in 2017 (t ekvivalentov CO2/t)
                     
                     
                        Referenčna vrednost (pravice/t) za obdobje 2021–2025
                     
                  
                        Koks
                     
                     
                        0,144
                     
                     
                        0,217
                     
                  
                        Sintrana ruda
                     
                     
                        0,163
                     
                     
                        0,157
                     
                  
                        Vroča litina
                     
                     
                        1,331
                     
                     
                        1,288
                     
                  
                        Predhodno žgane anode
                     
                     
                        0,317
                     
                     
                        0,312
                     
                  
                        Aluminij
                     
                     
                        1,484
                     
                     
                        1,464
                     
                  
                        Siv cementni klinker
                     
                     
                        0,722
                     
                     
                        0,693
                     
                  
                        Bel cementni klinker
                     
                     
                        0,973
                     
                     
                        0,957
                     
                  
                        Apno
                     
                     
                        0,746
                     
                     
                        0,725
                     
                  
                        Dolomitno apno
                     
                     
                        0,881
                     
                     
                        0,815
                     
                  
                        Sintrano dolomitno apno
                     
                     
                        1,441
                     
                     
                        1,406
                     
                  
                        Plavljeno steklo
                     
                     
                        0,421
                     
                     
                        0,399
                     
                  
                        Steklenice in kozarci za vlaganje iz brezbarvnega stekla
                     
                     
                        0,323
                     
                     
                        0,290
                     
                  
                        Steklenice in kozarci za vlaganje iz barvnega stekla
                     
                     
                        0,265
                     
                     
                        0,237
                     
                  
                        Izdelki iz brezkončnih steklenih vlaken
                     
                     
                        0,290
                     
                     
                        0,309
                     
                  
                        Fasadne opeke
                     
                     
                        0,094
                     
                     
                        0,106
                     
                  
                        Tlakovci
                     
                     
                        0,140
                     
                     
                        0,146
                     
                  
                        Strešna opeka
                     
                     
                        0,130
                     
                     
                        0,120
                     
                  
                        Prašek, posušen z razprševanjem
                     
                     
                        0,050
                     
                     
                        0,058
                     
                  
                        Mavec
                     
                     
                        0,048
                     
                     
                        0,047
                     
                  
                        Posušena sekundarna sadra
                     
                     
                        0,008
                     
                     
                        0,013
                     
                  
                        Sulfatna celuloza iz kratkih vlaken
                     
                     
                        0,000
                     
                     
                        0,091
                     
                  
                        Sulfatna celuloza iz dolgih vlaken
                     
                     
                        0,001
                     
                     
                        0,046
                     
                  
                        Sulfitna celuloza, toplotno-mehanska celuloza in mehanska celuloza
                     
                     
                        0,000
                     
                     
                        0,015
                     
                  
                        Celuloza iz predelanega papirja
                     
                     
                        0,000
                     
                     
                        0,030
                     
                  
                        Časopisni papir
                     
                     
                        0,007
                     
                     
                        0,226
                     
                  
                        Fin nepremazan papir
                     
                     
                        0,011
                     
                     
                        0,242
                     
                  
                        Fin premazan papir
                     
                     
                        0,043
                     
                     
                        0,242
                     
                  
                        Vpojni papir
                     
                     
                        0,139
                     
                     
                        0,254
                     
                  
                        Testliner in fluting
                     
                     
                        0,071
                     
                     
                        0,188
                     
                  
                        Nepremazan karton
                     
                     
                        0,009
                     
                     
                        0,180
                     
                  
                        Premazan karton
                     
                     
                        0,011
                     
                     
                        0,207
                     
                  
                        Dušikova kislina
                     
                     
                        0,038
                     
                     
                        0,230
                     
                  
                        Adipinska kislina
                     
                     
                        0,32
                     
                     
                        2,12
                     
                  
                        Vinilklorid monomer (VCM)
                     
                     
                        0,171
                     
                     
                        0,155
                     
                  
                        Fenol/aceton
                     
                     
                        0,244
                     
                     
                        0,230
                     
                  
                        S-PVC
                     
                     
                        0,073
                     
                     
                        0,066
                     
                  
                        E-PVC
                     
                     
                        0,103
                     
                     
                        0,181
                     
                  
                        Natrijev karbonat
                     
                     
                        0,789
                     
                     
                        0,753
                     
                  2.   Referenčne vrednosti za proizvode ob upoštevanju izmenljivosti goriva in električne energije
            
            
                        Referenčna vrednost za proizvod
                     
                     
                        Povprečna vrednost 10 % najbolj učinkovitih naprav v letih 2016 in 2017 (t ekvivalentov CO2/t)
                     
                     
                        Referenčna vrednost (pravice/t) za obdobje 2021–2025
                     
                  
                        Proizvodi rafinerij
                     
                     
                        0,0255
                     
                     
                        0,0228
                     
                  
                        Ogljikovo jeklo, proizvedeno s postopkom EAF
                     
                     
                        0,209
                     
                     
                        0,215
                     
                  
                        Visokolegirano jeklo, proizvedeno s postopkom EAF
                     
                     
                        0,266
                     
                     
                        0,268
                     
                  
                        Litje železa
                     
                     
                        0,299
                     
                     
                        0,282
                     
                  
                        Mineralna volna
                     
                     
                        0,595
                     
                     
                        0,536
                     
                  
                        Mavčna plošča
                     
                     
                        0,119
                     
                     
                        0,110
                     
                  
                        Industrijsko oglje
                     
                     
                        1,141
                     
                     
                        1,485
                     
                  
                        Amoniak
                     
                     
                        1,604
                     
                     
                        1,570
                     
                  
                        Parni kreking
                     
                     
                        0,693
                     
                     
                        0,681
                     
                  
                        Aromati
                     
                     
                        0,0072
                     
                     
                        0,0228
                     
                  
                        Stiren
                     
                     
                        0,419
                     
                     
                        0,401
                     
                  
                        Vodik
                     
                     
                        4,09
                     
                     
                        6,84
                     
                  
                        Sintezni plin
                     
                     
                        0,009
                     
                     
                        0,187
                     
                  
                        Etilen oksid / etilen glikoli
                     
                     
                        0,314
                     
                     
                        0,389
                     
                  3.   Referenčne vrednosti za toploto in gorivo
            
            
                        Referenčna vrednost
                     
                     
                        Povprečna vrednost 10 % najbolj učinkovitih naprav v letih 2016 in 2017 (t ekvivalentov CO2/TJ)
                     
                     
                        Referenčna vrednost (pravice/TJ) za obdobje 2021–2025
                     
                  
                        Referenčna vrednost za toploto
                     
                     
                        1,6
                     
                     
                        47,3
                     
                  
                        Referenčna vrednost za gorivo
                     
                     
                        34,3
                     
                     
                        42,6